**OKRESNÝ ÚRAD DUNAJSKÁ STREDA**

**Korzo Bélu Bartóka 789/3, 929 01 Dunajská Streda**

Číslo spisu: OU-DS-OKR-2025/015595-023

### Príkaz

# prednostu okresného úradu číslo 12/2025

**na zrušenie príkazu prednostu okresného úradu č. 4/2025**

na zákaz využívania lesov verejnosťou,

vstupu do poľovných revírov a mimo zastavaných území obce

 Okresný úrad Dunajská Streda ako miestny orgán štátnej správy podľa § 14 bod (1) písm. i) zákona Národnej rady Slovenskej republiky č. 42/1994 o civilnej ochrane obyvateľstva v znení neskorších predpisov na základe Rozhodnutia Ministerstva pôdohospodárstva a rozvoja vidieka Slovenskej republiky č. 6251/2025-720-5 zo dňa 20. mája 2025

**s účinnosťou od 21. mája 2025**  **odvoláva zákaz**

prednostu okresného úradu č. 4/2025 vydaný Okresným úradom Dunajská Streda

číslo spisu OU-DS-OKR-2025/015595-007 z 25. marca 2025

**na využívania lesov verejnosťou, vstupu do poľovných revírov a mimo zastavaných území obce a zákaz pohybu všetkých neoprávnených osôb** po korune hrádze na celom úseku vodného toku Malý Dunaj a na VII. a VIII. povodňovom úseku vodného toku Dunaj a v priľahlých oblastiach, t. j. v katastrálnych územiach obcí Kľúčovec, Medveďov, Sap, Ňárad, Gabčíkovo, Baka, Trstená na Ostrove, Horný Bar, Rohovce, Kyselica, Báč, Šamorín, Bodíky, Vojka nad Dunajom a Dobrohošť *(ďalej len „na využívania lesov verejnosťou, vstupu do poľovných revírov a mimo zastavaných území obce“).*

**Odôvodnenie**

 Z dôvodu minimalizácie rizika šírenia nákazy slintačky a krívačky Okresný úrad Dunajská Streda vydal príkaz prednostu okresného úradu číslo 4/2025 vydaný Okresným úradom Dunajská Streda čísla spisu OU-DS-OKR-2025/015595-007 z 25. marca 2025 na základe rozhodnutia Ministerstva pôdohospodárstva a rozvoja vidieka Slovenskej republiky (ďalej len „ministerstvo“) čísla spisu 6251/2025-720-1 z 21. marca 2025 o zákaze využívania lesov verejnosťou v okresoch Dunajská Streda a Komárno v celej ich územnej pôsobnosti.

Štátna veterinárna a potravinová správa Slovenskej republiky s účinnosťou od 21. mája 2025 umožnila odvolať všetky opatrenia súvisiace so zákazom využívania lesov verejnosťou uloženým z dôvodu výskytu slintačky a krívačky na Slovensku. Z uvedeného dôvodu ministerstvo odvoláva zákaz využívania lesov verejnosťou v okresoch Dunajská Streda a Komárno v celej ich územnej pôsobnosti. Rozhodnutím ministerstva č. 6251/2025-720-5 zo dňa 20. mája 2025 (ďalej len „rozhodnutie“) je zákaz využívania lesov verejnosťou vydaný rozhodnutím číslo spisu 6251/2025-720-1 z 21. marca 2025 odvolaný v celom rozsahu.

V súlade s rozhodnutím ministerstva sa odvoláva zákaz prednostu okresného úradu číslo 4/2025 vydaný Okresným úradom Dunajská Streda číslo spisu OU-DS-OKR-2025/015595-007 z 25. marca 2025 na využívania lesov verejnosťou, vstupu do poľovných revírov a mimo zastavaných území obce na území obvodu Okresného úradu Dunajská Streda v celom rozsahu.

Na odvolanie zákazu využívania lesov verejnosťou sa nevzťahuje zákon č. 71/1967 Zb. o správnom konaní (správny poriadok) v znení neskorších predpisov. Odvolanie zákazu nadobúda účinnosť 21. mája 2025 (dňom vydania).

1. Prikazujem všetkým obciam územného obvodu okresného úradu zverejniť tento príkaz pre obyvateľstvo a širokú verejnosť na svojom webovom sídle a na svojej úradnej tabuli, prípadne aj inou, v mieste obvyklou formou (napríklad prostredníctvom miestneho rozhlasu) a v prípade, ak zabezpečili vyznačenie zákazu, aby zabezpečili aj odstránenie tohto vyznačenia.

Termín: okamžite Zodpovedá: všetky obce územného obvodu Dunajská Streda

2. Zabezpečiť vyrozumenie obhospodarovateľov lesných pozemkov v územnom obvode Okresného úradu Dunajská Streda a v prípade, ak zabezpečili vyznačenie zákazu, aby zabezpečili aj odstránenie tohto vyznačenia.

Termín: okamžite Zodpovedá: Ing. Ladislav Józsa, Ing. Tomáš Kiss,

 zamestnanci Okresného úradu z pozemkového a lesného odboru

3. Zabezpečiť vyrozumenie obcí, Štátnej ochrany prírody, vodárenských a vodohospodárskych spoločností, energetických a plynárenských spoločností, zamestnancov dotknutých orgánov verejnej správy v územnom obvode Okresného úradu Dunajská Streda.

Termín: okamžite Zodpovedá: sekretariát krízového štábu Okresného úradu

 Dunajská Streda

4. Tento príkaz zrušuje Príkaz prednostu okresného úradu číslo 4/2025 zo dňa 25. 03. 2025 č. spisu OU-DS-OKR-2025/015595-007.

Dunajská Streda, 21. 05. 2025

Mgr. Norbert Rudický v. r.

prednosta okresného úradu

Doručuje sa

1. obec Baka,

2. obec Baloň,

3. obec Báč,

4. obec Bellova Ves,

5. obec Blahová,

6. obec Blatná na Ostrove,

7. obec Bodíky,

8. obec Boheľov,

9. obec Čakany,

10. obec Čenkovce,

11. obec Čiližská Radvaň,

12. obec Dobrohošť,

13. obec Dolný Bar,

14. obec Dolný Štál,

15. mesto Dunajská Streda,

16. obec Dunajský Klátov,

17. mesto Gabčíkovo,

18. obec Holice,

19. obec Horná Potôň,

20. obec Horné Mýto,

21. obec Horný Bar,

22. obec Hubice,

23. obec Hviezdoslavov,

24. obec Jahodná,

25. obec Janíky,

26. obec Jurová,

27. obec Kľúčovec,

28. obec Kostolné Kračany,

29. obec Kráľovičove Kračany,

30. obec Kútniky,

31. obec Kvetoslavov,

32. obec Kyselica,

33. obec Lehnice,

34.obec Lúč na Ostrove,

35. obec Macov,

36. obec Mad,

37. obec Malé Dvorníky,

38. obec Medveďov,

39. obec Mierovo,

40. obec Michal na Ostrove,

41. obec Nový Život,

42. obec Ňárad,

43. obec Ohrady,

44. obec Okoč,

45. obec Oľdza,

46. obec Orechová Potôň,

47. obec Padáň,

48. obec Pataš,

49. obec Potônske Lúky,

50. obec Povoda,

51. obec Rohovce,

52. obec Sap,

53. mesto Šamorín,

54. obec Štvrtok na Ostrove,

55. obec Topoľníky,

56. obec Trhová Hradská,

57. obec Trnávka,

58. obec Trstená na Ostrove,

59. obec Veľká Paka,

60. obec Veľké Blahovo,

61. obec Veľké Dvorníky,

62. mesto Veľký Meder,

63. obec Vieska,

64. obec Vojka nad Dunajom,

65. obec Vrakúň,

66. obec Vydrany,

67. obec Zlaté Klasy.

68. Okresný úrad Dunajská Streda, všetky odbory